

**УРОК: Сексуално и репродуктивно здраве. АнтиСПИНкампания.**

**Разработил урока: Даниела Христова Кенарева, старши учител в СУ“Вичо Грънчаров“ град Горна Оряховица**

**Часът е проведен в ІХ „А“ клас и в клуб по интереси БМЧК при СУ“Вичо Грънчаров“ град Горна Оряховица/ученици от VІІІ до ХІ клас/**

 **на 24.11.2017 г. и на 01.12. 2017г.**

*Сексуалното и репродуктивното здраве са тези аспекти, които ни позволяват да сме щастливи в интимните си отношения, да изградим здрави семейни отношения, да да имаме деца и да бъдем добри родители.*

 **Цел на урока**

**Изграждане на положително отношение на участниците към здравето и възприемането му като лична ценност.**

**Да усвоят знания за болести, предавани по полов път – причинители, начини на заразяване, симптоми и превенция.**

**Да получат знания за хигиенни правила на поведение.**

**Да получат знания за контрацепция – предпазване от нежелана бреманност.**

**Описание**

Темата на урока беше заложена в два часа. Единият час се проведе в класната стая в извънучебно време. Другият час се проведе във фоаето на училището, също в извънучебно време.

**Структуриране на урока:**

***Учебният час беше структуриран в няколко дейности:***

**Дейност 1:**

**Изграждане на положително отношение на участниците към здравето и възприемането му като лична ценност.**

**На учениците бяха представени интерактивни игри: мозъчна атака „Здраве“/5 мин./ и визуализация „Здравето и представата ни за него“/5 мин. за работа и 5 мин. За редставяне/.**

**Мозъчна атака „Здраве“**

**Участниците изброяват колкото се може повече предложения, които се записват на постер. Обединяват се около едно, прието от цялата група. Водещият прави обобщение: „Световната здравна организация определя здравето като „Пълно физическо, психеческо и соцеално благополучие, а не само като отсъствие на болест“.**

**Визуализация „Здравето и представата ни за него“/5 мин. за работа и 5 мин. За редставяне/.**

**Участниците се разделят на две групи. Предоставят им се с исания, от които изработват кулажи по темата, след което ги представят.**

Учениците правят **извод**, че: Здравето е **„Пълно физическо, психеческо и соцеално благополучие, а не само като отсъствие на болест“.**

**Дейност 2:**

**2.1. На учениците се предоставя възможност да определят аспектите на сексуалното и репродуктивно здраве.**

**2.2. Да поговорят за „изборът“ на сексуално поведение.**

**2.3. Да прецизират рисковете от „случайните“ полови контакти.**

Оформят се три групи, в които учениците работят по следните микротеми:

*Група 1:* Как бихте постъпили, ако човекът с когото възнамерявате да осъществите полов контакт, не желае да използва презерватив?

*Група 2:* Как бихте постъпили, ако човекът в когото смятате, че сте влюбени, изисква от вас да правите неща, които са ви неприятни или не желаете да правите?

*Група 3:* Споделете със съучениците си конкретни ситуации, които трябва да се избягват, за да не са подлагате на риск от сексуално насилие?

**Дейност 3:**

**На учениците е поставена задача да анализират текст, и да изобразят дърво, в което клоните представят фактори с неблагоприятно въздействие върху половата система. Да дискутират накратко влиянието на всеки от факторите.**

***Текст: „*Вредно въздействие оказват системната употреба на алкохол, тютюнопушенето, употребата на упойващи вещества, прекъсването на нежелана бременност. Неблагоприятно се отразява самолечението с антибиотици и употребата на противъзачатъчни лекарства, коите не са предписани от лекар“.**

**Дейност 4:**

**На учениците е предоставена таблица с болести, предавани по полов път, както и със симптоми и превенция на тези заболявания.**

Поставените задачи са:

4.1. Съставете игрословици с имената на болести, предавани по полов път.

4.2. Дискутирайте и дайте предложения за предпазване от болестите, които се предават при сексуално общуване.

**Дейност 5:**

**5.1. Обсъждат се „Хигиенни правила на поведение“, които учениците са обмислили предварително като домашна задача.**

**5.2. Дискутират се методи на контрацепция и се изказва мнение, кой метод е най-подходящ за възрастта в която се намират?**

**Дейности във втория час – 01.ХІІ. 2017г.**

Учениците от ІХ „А“ клас съвместно с учениците от клуба БМЧК организираха АнтиСПИНкампания на 1.ХІІ. във фоаето на училището.

Кампанията е насочена към младите хора, с идеята за повишаване на сексуалната култураПосланията на Кампанията през 2017година са „Предпазвайте се! Използвайте презервативе! Бъдете отговорни и модерни!“

На 1.ХІІ.2017г. ученици и доброволци от БМЧК при СУ „Вичо Грънчаров“ традиционно се включиха в отблелязване на Световният Ден за борба със СПИН. Те посрещнаха съучениците си и всички гости в училището със традиционните лентички, символ на Кампанията. Раздаваха различни информационни материали и брощури с полезна информация. Разясняваха „Как може да се инфектираме с ХИВ?“, „Как може да се предпазим от ХИВ?“.

Бяха оформени три ателиета:

Ателие1: Болести, предавани по полов път“. На предварително изработена презентация учениците акцентираха на по-значимите заболявания, на симптомите и методите на превенция.

Ателие2: „Сексуална култура. Методи на контрацепция“. На предварително изработена презентация учениците обясняваха принципа на действие на отделните методи, както и подходящата възраст за използването им.

Ателие3: Доброволците от БМЧК демонстрираха на специален за целта статив правилното поставяне на презерватив и популяризираха безрисковото сексуално поведение.

***Рефлексия:***

**В началото на учебния час и в края направих вид измерване/**чрез записване на настроението в началото и в края на часа чрез емотикона, както и чрез устен разговор**/** за настроението, нагласите и емоциите на децата преди и след часа. Отчитането на емотиконите показа повишен резултат на изхода, в сравнение с входа.

**В началото и в края на проведената АнтиСПИНкампания направих вид вид анкета** сред участниците, по повод на това, че през тази учебна година имаше по-нетрадиционна/нестандартна/ дейност.

1. Считате ли за по-полезна информационната кампания през тази година?
2. За седващата година бихте ли надградили нещо ново?
3. Доволни ли сте от себе си?

Всички участници единодушно се обединиха към мнението за положителен резултат и за ползотворна кампания. Стопроцентно задоволство от всички ученици, участвали в АнтиСПИНкампанията и всички членове на БМЧК.

**От коментарите в час и в сформираните ателиета по дейности**

* Учениците, участващи в отборите на кампанията споделят за предизвикателството, което са изпитали, извършвайки информационна дейност сред своите съученици на тема „Болести, предавани по полов път“.
* Учениците, които са били част откампанията , споделят за удовлетворението, което е било от дейността на своите съученици и ученици от БМЧК.

**Идеи за надграждане**

* Да се огранизират подобни образователни игри, съвместно с медицинското лице в училище или съвместно с Регионалните Здравни Инспекции.
* Да се огранизират и дискутират рисковете от ранни сексуални контакти; както и личната отговорност при създаване на потомство.
* Да се огранизират дискусии относно аргументиране на избор на решение в конкретна ситуация, свързана с риск за собственото здраве и здравето на околните.



**ПРИЛОЖЕНИЕ**

**Линк към презентации:**

<http://dox.bg/files/dw?a=a3bab35878> Сексуална култура.Методи на контрацепция.

 <http://dox.bg/files/dw?a=8917a4d394> Болести, предавани по полов път.